 Isagoo ugu horayn ka hadlaya qaar ka mid ah dadka degmooyinka saddexdan degmo ee goaanka qaatay wuxuu yidhi Waa arin aad iyo aad xasaasi u ah khatar weyna ah in Magaalo Madaxdii Somaliland gudaheedii in la yidhaahdo cashuur laga bixin maayo, Wadanka intiisi kalena waxay odhanayaan anaguna bixin mayno, Wadankuna markaas afka ayuu dhulka ku dhufanayaa, aniga waxay ila tahay in arinkaasi inta aanay meel xun gaadhin in wax laga qabto, sideedabana Dawladdaha hoose, ha noqoto Dawladda hoose Hargeysa ama meelaha kale, sidii la doonayey uma shaqaynayaan, waxaanad mooda dawladdaha dhexe musuq-maasuqii faraha badnaa ee ka tagnaa in Dawladdihii hoosena ka shidaal qaateen, oo si ka daran bay u shaqaynayaan, oo cashuurta dadka laga qaado, halkii iyaga dib loogu celin lahaa wax dadka faaiido ugu fadhiya, ayaa musuq-maasuq iyo arimo badan oo aan loo baahnayn lagu lunsanayaa. 